b'\n_START_ARTICLE_\nEmma Goldman\n_START_PARAGRAPH_\nEmma Goldman (Kaunas, 27. lipnja 1869. - Toronto, 14. svibnja 1940.), ameri\xc4\x8dka politi\xc4\x8dka aktivistica, poznata kao jedna od prvih predstavnica anarho-komunizma i feminizma. _NEWLINE_Ro\xc4\x91ena je u carskoj Rusiji, u obitelji \xc5\xbeidovskog porijekla, te je godine 1886. emigirirala u SAD. Tamo se priklju\xc4\x8dila anarhisti\xc4\x8dkom pokretu. Zbog svojih stavova je bila proganjana, a godine 1901. uhi\xc4\x87ena i osumnji\xc4\x8dena za sudjelovanje u atentatu na predsjednika SAD-a Williama McKinleya. Bila je jedna od prvih \xc5\xbeena koja se zalagala za kontracepciju. Godine 1917. je zbog protivljenja ulasku SAD-a u Prvi svjetski rat protjerana u Rusiju, gdje je bila svjedokom Oktobarske revolucije. Tamo se razo\xc4\x8darala u bolj\xc5\xa1evi\xc4\x8dku vlast te promijenila svoje stavove, odbaciv\xc5\xa1i svako nasilje osim u samoobrani. Godine 1936. podr\xc5\xbeavala je republikansku stranu u \xc5\xa0panjolskom gra\xc4\x91anskom ratu te napisala dirljivi nekrolog \xc5\xa1panjolskom anarhisti\xc4\x8dkom vo\xc4\x91i Buonaventuri Duruttiju.'